CELEX: 52013DP0237
Language: el
Date: 2013-06-11 00:00:00
Title: Aπόφαση του Ευρωπαϊκού Κοινοβουλίου της 11ης Ιουνίου 2013 σχετικά με την αίτηση άρσης της βουλευτικής ασυλίας της Małgorzata Handzlik (2012/2238(IMM))

19.2.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 65/181
            
         P7_TA(2013)0237
   Aίτηση άρσης της βουλευτικής ασυλίας της Małgorzata Handzlik
   Aπόφαση του Ευρωπαϊκού Κοινοβουλίου της 11ης Ιουνίου 2013 σχετικά με την αίτηση άρσης της βουλευτικής ασυλίας της Małgorzata Handzlik (2012/2238(IMM))
   (2016/C 065/27)
   
      Το Ευρωπαϊκό Κοινοβούλιο,
   
   
               —
            
            
               έχοντας υπόψη την αίτηση άρσης της ασυλίας της Małgorzata Handzlik, η οποία διαβιβάστηκε από τον Γενικό Εισαγγελέα της Δημοκρατίας της Πολωνίας στις 3 Ιουλίου 2012 σε σχέση με την έρευνα VI DS 312/10 της Περιφερειακής Εισαγγελίας της Βαρσοβίας, και ανακοινώθηκε στην ολομέλεια στις 10 Σεπτεμβρίου 2012,
            
         
               —
            
            
               αφού άκουσε την Małgorzata Handzlik, σύμφωνα με το άρθρο 7 παράγραφος 3 του Κανονισμού του,
            
         
               —
            
            
               αφού άκουσε επίσης τον Giovanni Kessler, Γενικό Διευθυντή της Ευρωπαϊκής Υπηρεσίας Καταπολέμησης της Απάτης και τον Roger Vanhaeren, Γενικό Διευθυντή Οικονομικών του Ευρωπαϊκού Κοινοβουλίου,
            
         
               —
            
            
               έχοντας υπόψη το άρθρο 9 του Πρωτοκόλλου αριθ. 7 περί των προνομίων και ασυλιών της Ευρωπαϊκής Ένωσης, καθώς και το άρθρο 6 παράγραφος 2 της Πράξης της 20ής Σεπτεμβρίου 1976 περί της εκλογής των αντιπροσώπων στο Ευρωπαϊκό Κοινοβούλιο με άμεση και καθολική ψηφοφορία,
            
         
               —
            
            
               έχοντας υπόψη τις από 12 Μαΐου 1964, 10 Ιουλίου 1986, 15 και 21 Οκτωβρίου 2008, 19 Μαρτίου 2010 και 6 Σεπτεμβρίου 2011 αποφάσεις του Δικαστηρίου της Ευρωπαϊκής Ένωσης (1),
            
         
               —
            
            
               έχοντας υπόψη το άρθρο 105 του Συντάγματος της Δημοκρατίας της Πολωνίας,
            
         
               —
            
            
               έχοντας υπόψη το άρθρο 6 παράγραφος 2 και το άρθρο 7 του Κανονισμού του,
            
         
               —
            
            
               έχοντας υπόψη την έκθεση της Επιτροπής Νομικών Θεμάτων (A7-0195/2013),
            
         
               Α.
            
            
               λαμβάνοντας υπόψη ότι ο Γενικός Εισαγγελέας της Δημοκρατίας της Πολωνίας έχει ζητήσει την άρση της βουλευτικής ασυλίας της βουλευτού του Ευρωπαϊκού Κοινοβουλίου, Małgorzata Handzlik, σε σχέση με την διενέργεια έρευνας και ενδεχόμενης δίωξης για εικαζόμενο αδίκημα·
            
         
               Β.
            
            
               λαμβάνοντας υπόψη ότι, σύμφωνα με το άρθρο 9 του Πρωτοκόλλου αριθ. 7 περί των προνομίων και ασυλιών της Ευρωπαϊκής Ένωσης, οι βουλευτές απολαύουν, εντός της επικρατείας των κρατών τους, των ασυλιών που αναγνωρίζονται στα μέλη του Κοινοβουλίου της χώρας τους·
            
         
               Γ.
            
            
               λαμβάνοντας υπόψη ότι, σύμφωνα με το άρθρο 105 παράγραφος 2 του Συντάγματος της Δημοκρατίας της Πολωνίας, δίωξη κατά των βουλευτών του Κοινοβουλίου μπορεί να ασκηθεί μόνο με την έγκριση του Σώματος·
            
         
               Δ.
            
            
               λαμβάνοντας υπόψη ότι, σύμφωνα με τον πολωνικό Ποινικό Κώδικα της 6ης Ιουνίου 1997, η αίτηση του Γενικού Εισαγγελέα αφορά διαδικασίες σχετικά με εικαζόμενο αδίκημα·
            
         
               Ε.
            
            
               λαμβάνοντας υπόψη ότι η κατηγορία βασίζεται σε απόπειρα παραβίασης των άρθρων 270 παράγραφος 1 και 286 παράγραφος 1 του εν λόγω κώδικα, τα οποία αφορούν αντιστοίχως απάτη και χρησιμοποίηση παραποιημένων εγγράφων·
            
         
               ΣΤ.
            
            
               λαμβάνοντας υπόψη ότι η Małgorzata Handzlik κατηγορείται στην ουσία ότι αποπειράθηκε να διαπράξει απάτη εις βάρος των οικονομικών συμφερόντων της Ένωσης υποβάλλοντας παραποιημένα έγγραφα με στόχο να τύχει επιστροφής των δαπανών συμμετοχής σε κύκλο γλωσσικών μαθημάτων τα οποία στην πραγματικότητα δεν παρακολούθησε·
            
         
               Ζ.
            
            
               λαμβάνοντας υπόψη ότι οι εικαζόμενες πράξεις δεν αποτελούν γνώμες που εκφράζονται ή ψήφους που δίδονται από τους βουλευτές του Ευρωπαϊκού Κοινοβουλίου κατά την άσκηση των καθηκόντων τους, κατά την έννοια του άρθρου 8 του Πρωτοκόλλου αριθ. 7 περί των προνομίων και ασυλιών της Ευρωπαϊκής Ένωσης·
            
         
               Η.
            
            
               λαμβάνοντας ωστόσο υπόψη ότι, υπό τις συνθήκες υπό τις οποίες οι διάφορες αρχές χειρίστηκαν την υπόθεση κατά της Małgorzata Handzlik και συνυπολογίζοντας το μικρό ύψος του επίμαχου ποσού καθώς και την αβεβαιότητα όσον αφορά τη βασιμότητα και την προέλευση των αποδείξεων, υπάρχουν σοβαρές αμφιβολίες σχετικά με τη διαδικασία·
            
         
               Θ.
            
            
               λαμβάνοντας συνεπώς υπόψη ότι, στην παρούσα υπόθεση, μπορεί να τεκμαίρεται η ύπαρξη fumus persecutionis·
            
         
               Ι.
            
            
               λαμβάνοντας υπόψη ότι, ως εκ τούτου, η ασυλία της κ. Małgorzata Handzlik δεν θα πρέπει να αρθεί·
            
         
            
               1.
            
            
               αποφασίζει να μην άρει την ασυλία της Małgorzata Handzlik·
            
         
            
               2.
            
            
               αναθέτει στον Πρόεδρό του να διαβιβάσει αμέσως την παρούσα απόφαση και την έκθεση της αρμόδιας επιτροπής του στον Γενικό Εισαγγελέα της Δημοκρατίας της Πολωνίας και στην Małgorzata Handzlik.
            
         
      (1)  Απόφαση της 12ης Μαΐου 1964 στην υπόθεση 101/63 Wagner κατά Fohrmann και Krier, Συλλογή 1964, σελ. 195, απόφαση της 10ης Ιουλίου 1986 στην υπόθεση 149/85 Wybot κατά Faure κ.α., Συλλογή 1986, σελ. 2391, απόφαση της 15ης Οκτωβρίου 2008 στην υπόθεση T-345/05 Mote κατά Κοινοβουλίου, Συλλογή 2008, σελ. II-2849, απόφαση της 21ης Οκτωβρίου 2008 στις συνεκδικασθείσες υποθέσεις C-200/07 και C-201/07 Marra κατά De Gregorio και Clemente, Συλλογή 2008, σελ. I-7929, απόφαση της 19ης Μαρτίου 2010 στην υπόθεση T-42/06 Gollnisch κατά Κοινοβουλίου, Συλλογή 2010, σελ. ΙΙ-1135 και απόφαση της 6ης Σεπτεμβρίου 2011 στην υπόθεση C-163/10 Patriciello, Συλλογή 2011, σελ. Ι-7565.